Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7388

2. Az RNP 4 alapján kialakított területi navigációs útvonalak gyakorlati felhasználása 2.1 Általános rész 2.1.1 Ez az útmutató anyag olyan területi navigációs útvonalakhoz történő felhasználásra készült, amelyek földi elektronikus navigációs berendezések fedésterületén belül kerültek kialakításra és ezek a berendezések teszik lehetővé a szükséges felülvizsgálati ellenőrzések végrehajtását, így megfelelő védelmet biztosítanak az RNAV helymeghatározási hibákkal szemben. 2.1.2 A jelen anyaggal összhangban kialakított RNAV útvonalakon csak azoknak a légijárműveknek nyújtanak légiforgalmi szolgálatot, amelyek számára a légialkalmassági bizonyítványt — üzemeltetési engedélyt az Előírt Navigációs Teljesítmény (RNP) Kézikönyv (Doc. 9613) 5.5 és 5.6 szakaszainak megfelelően adták ki. 2.1.3 A VOR berendezéssel kijelölt légiforgalmi szolgálati útvonalakon történő navigációhoz engedélyezzék a területi navigációs berendezések használatát. Ezen kívül ott, ahol ez gyakorlati szempontból szükséges és az RNAV lehetőséget igénybe vevő légijárművek száma indokolja, ilyen területi navigációs útvonalakat is kijelölhetnek. Ezek az útvonalak lehetnek:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes